 Waxaanu Madaxweynuhu si toosa u tegay garoonka kubbadda cagta ee ceerigaabo oo dadweynuhu isugu soo baxeen una diyaar garoobeen inay madaxweynaha iyo weftigiisa la tukadaan salaada roobdoonta ee madaxweynuhu iclaamiyey in maalinta khamista ee ku beegan maanta laysugu soo baxo guud ahaan dalka Somaliland loona dareero in Alle la baryo lana tukado salaad roobdoon ah, waxaana markii salaada laga baxay shacbiga la hadlay una duceeyey masuuliyiin kala duwan oo ay ka mid ahaayeen Maayarka Magaalada, Gudoomiyaha Gobolka Sanaag, Culimada gobolka iyo Sheekh Maxamed Aadan oo isagu weftiga Madaxweynaha ka mid ah, Wasiirkii hore ee Maaliyada Samaale, Wasiirka Warfaafinta iyo Madaxweynaha Qaranka oo waxana ka mid ah weedhihii Madaxweynaha dadweynaha reer ceerigaabo waxa aan aad uga mahadcelinaynaa sida fiican eed noo soo dhawayseen, waxaana aanu u soconaa sidii laydun ku waramay xaalada abaaraha ee dalka ka dhacday ayaanu u soconay arrinteeda, Ilaahayna waxa aynu ka baryeynaa inuu abaartaa inaga jebiyo oo madar khayr qaba cirka inaga siiyo dhibaatada abaartu meel walba way haysataa oo way heshay oo ay saamaysay, laakiin wixii aynu qaban karno waynu qabanaynaa waxa aanu balan qaadaynaa dawlad ahaan in aanu dedaal weyn ka geysano wixii aanu qaban karnana aanu qabano Ilaahayna waynu baryeynaa ilaahaybana inaga korqaadi kara, Ilaahay uunbaa ina kaafiyo kara, Ilaahayna waxaynu ugu mahadnaqaynaa nabadgelyada buuxda ee uu ina siiyey, mar kalena wad mahadsan tihiin sidaad noo qaabisheen eed noo soo dhawayseen, waana mid laydin ku yiqiin ood caado u leedihiin. 